周浩鼎

周浩鼎，花名「阿鼎」，係香港一位律師同政治人物，民建聯副主席，青年民建聯前主席，離島區議會東涌南選區議員，香港立法會議員。

政途
2016年2月參選第5屆香港立法會新界東地方選區補選，以「珍惜香港．行正路」作為競選口號，輸畀楊岳橋。

2016年9月，周浩鼎夥拍李世榮、林琳、巫成鋒參選第6屆香港立法會選舉嘅區議會功能界別，結果排頭位嘅佢順利當選。

2017年5月，周浩鼎被揭發私底下串同時任特首梁振英修改關於梁振英UGL貪污案嘅調查文件，最後祇係辭任UGL案調查委員會副主席，並未被廉政公署檢控。

2019年，周浩鼎喺第6屆香港區議會選舉嘅東涌南選區尋求連任，但佢嘅整體選情受制於香港修例風波，輸咗畀泛民主派嘅王進洋；兩年後嘅第7屆香港立法會選舉，因為超級區議會功能界別被摺埋，佢轉戰新界西北選區地區直選，結果佢成功冧莊。

2022年，佢喺李家超無提政綱嘅情況下，有份提名李家超參與2022年香港行政長官選舉。

部分政治觀點

對民主選舉持負面態度 
2022年9月，佢曾經喺《明報》撰文反對單純一人一票嘅選舉，話咁樣係民粹極端唔多元。

主要負責人 | Main responsible persons—副主席，民建聯
 LegComembers，立法會議員，民建聯
 政策發言人 | Policy spokespersons—司法及法律事務、經濟發展事務，民建聯

香港律師
香港民建聯黨員
前離島區議員
浩鼎